Fast & Furious, cea mai de succes saga din istoria Universal, ajunge la final.
Seria "Fast & Furious" ajunge la final. Studiourile Universal au confirmat că franciza se va termina cu al 11-lea film. Vestea a fost confirmată de studiourile Universal, care nu exclud însă posibilitatea continuării unor poveşti paralele. Între timp, lansarea părţii a 9-a a fost amânată luna trecută pentru 28 mai 2021, la mai bine de un an de la data anunţată iniţial.
Capăt de linie pentru longeviva serie "Furios şi Iute". Franciza se va termina cu al 11-lea film, la 20 de ani de la start.Începută în 2001, saga "Fast & Furious" este cea mai de succes din istoria Universal, întrecând la încasări chiar şi seria "Jurassic Park". Vin Diesel, care a părăsit seria după primul film şi s-a întors în 2009 pentru partea a 4-a, spune că a început să se gândească la final chiar înainte să înceapă filmările la F9.